Mal-100 persuna jmutu fis-Sudan kaġun ta' xita torrenzjali; Jiġu dikjarati tliet xhur ta' emerġenza Is-Sudan iddikjara tliet xhur ta' emerġenza wara li 99 persuna mietu kaġun ta' għargħar. Il-Ministru Sudaniż għax-Xogħol u l-Iżvilupp Soċjali qal li apparti l-imwiet, l-għargħar affettwa lil aktar minn nofs miljun persuna, b'aktar minn 100,000 dar iġarbu ħsarat. L-għargħar kien ikkaġunat mix-xita staġjonali, l-aktar mill-pajjiż ġar l-Etjopja, li wasslet biex il-livell tal-ilma tax-xmara Nil jitla' għal kważi 17.5 metri sal-aħħar ta' Awwissu. Dan huwa l-ogħla livell reġistrat f'mitt sena.